**Lucrarea scrisă la limba și literatura română**

Clasa a V-a, semestrul I

**I.**Citește cu atenție fragmentul următor, apoi rezolvă cerințele date: (**60 puncte**)

*M-am dus de Sf. Ion să fac o vizită doamnei Maria Popescu, o veche prietenă, ca s-o felicit pentru onomastica unicului său fiu, Ionel Popescu, un copilaș foarte drăguț de vreo opt anișori. N-am voit să merg cu mâna goală și i-am dus băiețelului o minge foarte mare de cauciuc și foarte elastică. Atențiunea mea a făcut mare plăcere amicei mele și mai ales copilului, pe care l-am găsit îmbrăcat ca maior de roșiori în uniformă de mare ținută. După formalitățile de rigoare, am început să convorbim despre vreme, despre sorții agriculturii, — d-l Popescu tatăl este mare agricultor, — despre criză șcl. Am observat doamnei Popescu că în anul acesta nu se prea vede la plimbare, la teatru, la petreceri... Doamna mi-a răspuns că de la o vreme i se urăște chiar unei femei cu petrecerile, mai ales când are copii.*

*— Să-ți spun drept, cât era Ionel mititel, mai mergea; acu, de când s-a făcut băiat mare, trebuie să mă ocup eu de el; trebuie să-i fac educația. Și nu știți d-voastră bărbații cât timp îi ia unei femei educația unui copil, mai ales când mama nu vrea să-l lase fără educație![...]*

*(*I.L.Caragiale *– Vizită...)*

**1**. Notează câte un sinonim pentru următoarele cuvinte sublinate în text: (4p)

*prietenă*: ............................................. *să convorbim: ..............................................*

**2**. Desparte în silabe următoarele cuvinte extrase din textul suport: (4p)

*îmbrăcat*: ........................................... *educația*: ......................................................

**3**. Precizează felul propoziției *Atențiunea mea a făcut mare plăcere amicei mele*: (4p)

a) după alcătuire: ......................................................................................................

b) după aspectul verbului cu rol de predicat: ...........................................................

**4**. Indică felul sunetelor din care sunt alcătuite cuvintele (V, C, S): (4p)

*copilaș*: ................................................. *goală*: ...................................................

**5**. Scrie câte litere și câte sunete au următoarele cuvinte extrase din textul-suport: (4p)

*veche*: ............................ *felicit*: ................................................................

**6**. Explică rolul primului semn de punctuație din enunțul:*- Să-ți spun drept, cât era Ionel mititel, mai mergea;*(5p)

..............................................................................................................................................................................................................................................................................................................................................................

**7**. Precizează modul și timpul verbelor marcate în text. (10p)

..............................................................................................................................................................................................................................................................................................................................................................

**8**. Notează titlul și autorul textului. (5p)

……………………………………………………………………………………………………………………………..

**9**. Extrage din text: (10p)

a) un indice de timp: ……………………………………………………………………………………………………….

b) vârsta lui Ionel: ……...…………………………………………………………………………………………………..

**10**. Scrie ideea principală și două idei secundare din fragmentul dat. (10p)

……………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………

**II**. Imaginează-ți că Ionel Popescu este colegul tău de clasă. Prezintă, în minimum 150 de cuvinte, o întâmplare din timpul orei de limba și literatura română, în care Ionel este personajul principal, iar tu ești personaj secundar. Poți introduce și alte personaje secundare sau episodice. (**30 puncte**)

În compunerea ta trebuie:

-să relatezi o întâmplare, respectând succesiunea logică a faptelor;

-să precizezi două elemente ale contextului spațio-temporal;

-să ai un conținut adecvat cerinței;

-să respecți precizarea privind numărul de cuvinte;

-să respecți normele de redactare (unitatea compoziției, coerența textului, stilul și vocabularul adecvate cerinței, ortografia și punctuația).

**BAREM**

**Lucrarea scrisă la limba și literatura română**

Clasa a V-a, semestrul I

**Se acordă zece puncte din oficiu. Nota finală se calculează prin împărţirea la zece a punctajului total obţinut pentru lucrare.**

**I**.(**60 puncte**)

**1**. câte 2 puncte pentru notarea oricărui sinonim potrivit pentru sensul din text al cuvintelor indicate (de

exemplu: *prietenă -* amică*; să convorbim -* să conversăm, să vorbim, să povestim);**2 x 2 p. = 4 puncte**

**2**. câte 2 puncte pentru despărțirea corectă a cuvintelor date;**2 x 2 p. = 4 puncte**

**3**. câte 2 puncte pentru precizarea felului propoziției:

a) după alcătuire: *propoziție dezvoltată*

b) după aspectul verbului cu rol de predicat: *propoziție afirmativă* **2 x 2 p. = 4 puncte**

**4**. câte 2 puncte pentru precizarea sunetelor din care sunt alcătuite cuvintele (V, C, S): (2x2p=4p)

**Notă!** Punctajul se acordă pentru răspunsul complet: *copilaș*: CVCVCVC, *goală*: CSVCV **2 x 2 p. = 4 puncte**

**5**. câte 2 puncte pentru precizarea numărului de litere și sunete (*veche*: 5 litere și 4 sunete; *felicit*: 7 litere și 7 sunete)

**2 x 2 p. = 4 puncte**

**6**. 2 puncte pentru identificarea primului semn de punctuație și 3 puncte pentru precizarea rolului său

(De exemplu: primul semn de punctuație din enunțul dat este liniuța de dialog care marchează începutul intervenției unui personaj/ vorbirea directă a personajului.) **2 p + 3 p =5 puncte**

**7**. câte 2 puncte pentru precizarea modului și câte 3 puncte pentru precizarea timpului verbelor marcate în text:

*am început*: modul indicativ, timpul perfect compus; (2 p + 3 p = 5 p)

*mergea*: modul indicativ, timpul imperfect; (2 p + 3 p = 5 p) **2 x 5 p. = 10 puncte**

**8**. 2,5 puncte pentru notarea corectă a titlului (*Vizită...*) și 2,5 puncte pentru notarea corectă a autorului: I.L.Caragiale.

**2 x 2,5 p = 5 puncte**

**9**. 5 puncte pentru extragerea unui indice de timp - *de Sf. Ion* și 5 puncte pentru precizarea vârstei lui Ionel - *vreo opt anișori* **2 x 5 p = 10 puncte**

**10**. 5 puncte pentru ideea principală (de exemplu: *Un domn vine în vizită la doamna Popescu cu ocazia onomasticii fiului ei.*)și câte 2,5 puncte pentru ideile secundare (de exemplu: *Musafirul îi oferă lui Ionel o minge.Copilul era îmbrăcat ca un maior de roșiori. Adulții încep să discute despre diverse subiecte.* D*-na Popescu afirmă că se ocupă foarte mult de educația fiului ei.*) 2 x 5 p = 10 p **5 p + (2x2,5) p = 10 puncte**

**II**. (**30 puncte**)

- relatarea unei întâmplări: respectarea succesiunii logice a faptelor – **10 puncte**; respectarea parțială a succesiunii logice a faptelor: 5 puncte; fără respectarea succesiunii logice a faptelor: 2 puncte;

- câte 2 puncte pentru precizarea fiecăruia dintre cele două elemente ale contextului spațio-temporal; **2 x 2 p. = 4 puncte;**

- adecvarea conținutului la cerință **6 puncte**; conținut partial adecvat **2 puncte**;

- respectarea precizării privind numărul de cuvinte: **2 puncte**

- redactare: **8 puncte** (unitatea compoziției: 1 punct, coerența textului 1 punct, stilul și vocabularul adecvate cerinței: 1 punct; ortografia: 0 – 1 erori: 3 p; 2 – 3 erori: 2 p.; 4 erori: 1 p.; 5 sau mai multe erori: 0 p.; punctuația: (0 – 1 erori: 2 p.; 2 – 3 erori: 1 p.; 4 sau mai multe erori: 0 p.)